Goeie nuus: Groot eer vir Johnny Clegg | Maroela Media
Johnny Clegg Foto: Johnny Clegg Facebook via Real Concerts
Clegg (62) ontvang dié erkenning vir sy aktivisme teen apartheid en sy liefdadigheidswerk.
"Dit is 'n geweldige oomblik vir my om hierdie eer en erkenning te ontvang," het Clegg in 'n verklaring gesê. "Dit was 'n lang reis van meer as 30 jaar vandat ek vir die eerste keer met 'n mengsel van Suid-Afrikaanse musiek begin het, en om 'n kulturele aktivis in die struggle teen apartheid begin het."
Clegg het bygevoeg sy musiek is verbied of beperk op nasionale radio en die veiligheidspolisie het talle vertonings stopgesit.
Hy het gesê die toekenning gee nuwe energie aan die drome en toewyding tot liefdadigheidswerk soos die veldtog teen diensplig en die bevryding van kinders in aanhouding.
Clegg, ook bekend as "die wit Zoeloe", is naby Rochdale in Engeland gebore en het in Zimbabwe grootgeword voordat sy gesin na Suid-Afrika verhuis het toe hy 11 jaar oud was. Clegg is veral bekend vir sy musiekgroepe Juluka en Savuka, 'n kruisbestuiwing van Suid-Afrikaanse musiek.
Die Orde van die Britse Ryk word toegeken aan 'n individu vir 'n noemenswaardige bydrae aan die gemeenskap as 'n nasionale ridderorde.
Baie geluk met jou toekenning Johnny!!. Ek luister ook graag na van jou musiek. Ek wonder net of jy in Zim ook dieselfde hoogte sou bereik as in SA met sy apartheid? Goeie skuif gewees